**ท่อเอสซีจี และวินด์เซอร์ ร่วมกับวิทยาลัยสารพัดช่างนครหลวง**

**จัดพิธีลงนามบันทึกข้อตกลงความร่วมมือ (MoU) พัฒนาหลักสูตรวิชาชีพ**

**ส่งเสริมฝีมือแรงงาน ยกระดับมาตรฐานระบบงานประปา และการติดตั้งประตูหน้าต่างไวนิล**



**กรุงเทพฯ – 10 เมษายน 2566** ท่อเอสซีจี ผู้ผลิตและจัดจำหน่ายท่อและข้อต่อคุณภาพชั้นนำ และวินด์เซอร์ (WINDSOR) ผู้นำตลาดประตูหน้าต่างไวนิล ภายใต้บริษัทนวพลาสติกอุตสาหกรรม จำกัด ในกลุ่มธุรกิจเอสซีจี เคมิคอลส์ หรือ เอสซีจีซี (SCGC) ร่วมกับวิทยาลัยสารพัดช่างนครหลวง **จัดพิธีลงนามบันทึกข้อตกลงความร่วมมือ (MoU) ในการพัฒนาหลักสูตรวิชาชีพ ด้านระบบงานประปา และการติดตั้งประตูหน้าต่างไวนิล** ณ ห้องประชุมเทพนารี วิทยาลัยสารพัดช่างนครหลวง



**นายอนุชา ลาภธนภัทร ผู้จัดการฝ่าย Commercial** และ**นายวิหาร กลิ่นพันธุ์ ผู้จัดการส่วนบริการเทคนิค บริษัทนวพลาสติกอุตสาหกรรม จำกัด** พร้อมด้วย **ดร.ภูมิพัฒน์ แก้วมูล ผู้อำนวยการวิทยาลัยสารพัดช่างนครหลวง นางสาวเสาวพา เวศกาวี รองผู้อำนวยการฝ่ายแผนงานและความร่วมมือ** และ**คณะผู้บริหารสำนักงานคณะกรรมการอาชีวศึกษา** ร่วมลงนามบันทึกข้อตกลงในครั้งนี้ ซึ่งมุ่งเน้นประสานความร่วมมือทางวิชาการ ในการถ่ายทอดแลกเปลี่ยนองค์ความรู้ ศึกษาวิจัย สนับสนุนวัสดุอุปกรณ์ พร้อมบุคลากรผู้เชี่ยวชาญด้านวิชาชีพ ในการดำเนินการฝึกอบรมเสริมสร้างทักษะด้านระบบท่อประปาและการติดตั้งประตูหน้าต่างไวนิล อีกทั้งยังร่วมพัฒนาหลักสูตรการเรียนการสอนให้สอดคล้องกับตลาดแรงงาน เพื่อเป็นอีกหนึ่งการสนับสนุนพัฒนาฝีมือแรงงาน ส่งเสริมอาชีพ สร้างโอกาส สร้างรายได้ ตลอดจนช่วยยกระดับมาตรฐานการปฏิบัติงานจริง ได้อย่างมีประสิทธิภาพ พร้อมส่งมอบความมั่นใจในการใช้สินค้าให้กับผู้บริโภคต่อไป

ข้อมูลเพิ่มเติม https://www.scgchemicals.com